CELEX: 52020DP0214
Language: hu
Date: 2020-09-16 00:00:00
Title: Az Európai Parlament határozata a 648/2012/EU európai parlamenti és tanácsi rendeletnek az Európai Értékpapírpiaci Hatóság által harmadik országokban székhellyel rendelkező központi szerződő feleknek felszámított díjak tekintetében történő kiegészítéséről szóló, 2020. július 14-i felhatalmazáson alapuló bizottsági rendelettel szembeni kifogás mellőzésére (C(2020)4891 – 2020/2720(DEA))

2021.9.22.   
            
            
               HU
            
            
               Az Európai Unió Hivatalos Lapja
            
            
               C 385/177
            
         
      P9_TA(2020)0214
      Felhatalmazáson alapuló jogi aktussal szembeni kifogás mellőzése: az ESMA által harmadik országokbeli központi szerződő feleknek felszámított díjak
      Az Európai Parlament határozata a 648/2012/EU európai parlamenti és tanácsi rendeletnek az Európai Értékpapírpiaci Hatóság által harmadik országokban székhellyel rendelkező központi szerződő feleknek felszámított díjak tekintetében történő kiegészítéséről szóló, 2020. július 14-i felhatalmazáson alapuló bizottsági rendelettel szembeni kifogás mellőzésére (C(2020)4891 – 2020/2720(DEA))
      (2021/C 385/25)
      
         Az Európai Parlament,
      
                  —
               
               
                  tekintettel a felhatalmazáson alapuló bizottsági rendeletre (C(2020)4891),
               
            
                  —
               
               
                  tekintettel a Bizottság 2020. július 14-i levelére, amelyben annak kinyilvánítását kéri az Európai Parlamenttől, hogy nem emel kifogást a felhatalmazáson alapuló bizottsági rendelettel szemben,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett 2020. szeptember 2-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 25d. cikke (3) bekezdésére és 82. cikke (6) bekezdésére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2020. szeptember 15-én járt le – nem érkezett kifogás,
               
            
                  A.
               
               
                  mivel a közelmúltban módosított 648/2012/EU rendelet (EMIR) alapján elfogadandó több felhatalmazáson alapuló jogi aktus meghatározza, hogy az EMIR szabályai hogyan alkalmazandók az uniós vállalkozások számára szolgáltatásokat nyújtó harmadik országbeli központi szerződő felekre; mivel ezek a felhatalmazáson alapuló jogi aktusok hatályba fogják léptetni az Európai Értékpapírpiaci Hatóság (ESMA) megerősített hatásköreit; mivel az Unió vagy bármely tagállamának pénzügyi stabilitása szempontjából rendszerszintű jelentőséggel bíró harmadik országbeli központi szerződő felekre egyedi követelményeknek és az ESMA általi megerősített felügyeletnek kell vonatkozniuk az uniós központi szerződő felekkel való egyenlő versenyfeltételek biztosítása és az Unió pénzügyi rendszere stabilitásának megőrzése érdekében;
               
            
                  B.
               
               
                  mivel a 25d. cikk felhatalmazza a Bizottságot arra, hogy felhatalmazáson alapuló jogi aktust fogadjon el azon díjak további részleteinek meghatározása céljából, amelyeket az ESMA-nak a harmadik országbeli központi szerződő felek elismerésével és feladatainak ellátásával kapcsolatban felmerülő valamennyi költség fedezése érdekében fel kell számítania;
               
            
                  C.
               
               
                  mivel ennek a felhatalmazáson alapuló rendeletnek sürgősen hatályba kell lépnie annak biztosítása érdekében, hogy a harmadik országbeli központi szerződő felek kellő időben és megfelelő módon hozzájáruljanak az ESMA finanszírozásához;
               
            
               
                  1.
               
               
                  kijelenti, hogy nem emel kifogást a felhatalmazáson alapuló bizottsági rendelettel szemben;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 201., 2012.7.27., 1. o.